Борис Младенов-Young
Когато след отруден дълъг ден…

chitanka.info

Когато след отруден дълъг ден

заспи градът под звездната завивка,

във изпълнение на дълг свещен

будува болницата без почивка.

Дежурят лекари и медсестри

във камерен състав на нощна смена,

но работата все така върви

със нерв и дневно темпо, без промена.

А този, който сладко е заспал

и сили, мощ в леглото си набира,

наяве и на сън не подозира,

че повечето нощен персонал

ще продължи на пълни обороти,

без сън и дневна смена да работи!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.